Mandag aften blev politiet kaldt ud til huspetakler i Elling ved Frederikshavn. Her havde en 39-årig mand opsøgt sin ekskæreste, der boede alene sammen med deres tre fælles børn. Manden var påvirket af spiritus, og muligvis også andet. Han var så ophidset, at han begyndte at smadre inventar i huset, og derfor tilkaldte kvinden politiet. Deres ankomst til stedet beroligede ikke manden - tværtimod. Han startede en traktor, og kørte mod patruljevognen. Ingen af betjentene kom til skade ved påkørslen: - De havde forladt bilen, da de ikke ønskede at tage nogen chancer. Der var frontlæsser på traktoren, så det var ikke helt ufarligt, siger vagtchef ved Nordjyllands Politi, Frank Liltorp, til TV2/Nord. Påkørslen blev efterfuldt af trusler om at skyde betjentene, og derefter valgte de at tilkalde assistance, men det tog yderligere nogen timer at tale manden til ro. Han sidder nu i detentionen, og vil sandsynligvis blive siget for både husfredskrænkelse, trusler om og forsøg på vold mod polititjenestemand og for spirituskørsel. Tirsdag formiddag bliver der taget stilling til, om han skal fremstilles i et grundlovsforhør.

Opsummering:
Husspetakler i Elling udviklede sig sent mandag aften til angreb på politiet.